Boereplaas Nieuwoudtville | LekkeSlaap
Boereplaas is naby Nieuwoudtville geleë en bied die ideale verblyf vir natuurliefhebbers.
Daar is 3 eenhede om van te kies, waarvan 2 B&B-kamers is en dan 1 selfsorg-eenheid.
Die Boereplaas-kamer is geskik vir 'n gesin van 4. Dit bied 'n dubbelbed in 'n kamer met 'n spieëlkas en 'n hangkas, en die oopplan-leefarea het 2 enkelbeddens met 'n spieëlkas en 'n hangkas. Dié eenheid beskik oor 'n badkamer met 'n stort, toilet en 'n wasbak.
Die Soutbos-gastekamer is 'n moderne eenheid wat met elemente uit Boereplaas se geskiedenis versier is. Die kamer het 'n dubbelbed met 'n elektriese kombers en 'n en suite-badkamer met 'n stort, toilet en 'n wasbak.
Hezimon is 'n moderne, oopplan-eenheid wat ten volle toegerus is vir selfsorgverblyf. Dit het 'n stoof, mikrogolfoond, ketel en koffie- en teemaakgeriewe. Koffie, tee, suiker en melk word ook voorsien.
Buite-braaigeriewe is beskikbaar op versoek.
Daar is oop parkeerplekke so 5 meter van die eenhede af. 'n Skoonmaakdiens is ingesluit, maar wasgoedgeriewe is nie beskikbaar nie.
Boereplaas is veral geskik vir fotograwe aangesien dit pragtige sonsondergange en landskappe bied. Perdekarritte is beskikbaar op versoek.
Dit is die ideale vakansie-wegbreek om die prentjiemooi area te verken. Kom geniet die aroma van 'n tapyt veldblomme wat jou siel sal verkwik tydens die blomseisoen.